กลุ่มพลังงานหนุน SET ปิดเช้าบวก 8 จุด หลังราคาน้ำมันพุ่ง ฟากแวลู่ยังบางเบา 1.44 หมื่นลบ.
กลุ่มพลังงานหนุน SET ปิดเช้าบวก 8 จุด หลังราคาน้ำมันพุ่ง ฟากแวลู่ยังบางเบา 1.44 หมื่นลบ. โดยดัชนีช่วงเช้าปิดที่ระดับ 1,586.97 จุด เพิ่มขึ้น 7.94 จุด หรือ 0.50% มูลค่าการซื้อขาย 1.44 หมื่นล้านบาท
27 ธ.ค. 2562

ผู้สื่อข่าวรายงานว่า ดัชนีช่วงเช้าปิดที่ระดับ 1,586.97 จุด เพิ่มขึ้น 7.94 จุด หรือ 0.50% มูลค่าการซื้อขาย 1.44 หมื่นล้านบาท
10 หุ้นดันดัชนีเช้านี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้ปรับตัวขึ้นในทิศทางเดียวกับตลาดหุ้นในภูมิภาคเอเชียที่ส่วนใหญ่เคลื่อนไหวในแดนบวก โดยตลาดบ้านเราได้รับแรงหนุนจากหุ้นในกลุ่มพลังงานหลังราคาน้ำมันปรับตัวสูงขึ้น แต่วอลุ่มเทรดบางหลังเข้าสู่ช่วงเทศกาล ทำให้นักลงทุนต่างชาติชะลอการลงทุนด้วย
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดฯคงจะยังเคลื่อนไหวในแดนบวกได้ แต่ให้ระวังในช่วงท้ายตลาดอาจผันผวน เนื่องจากวันนี้ตลาด TFEX จะมีสัญญาซื้อขายล่วงหน้า Series Z19 ซื้อขายวันสุดท้าย ก่อนที่จะเปลี่ยนไปเป็นสัญญา Series H20
พร้อมให้แนวรับ 1,575 จุด ส่วนแนวต้าน 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่

PTT       มูลค่าการซื้อขาย   483.49  ล้านบาท ปิดที่  44.50 บาท  ราคาไม่เปลี่ยนแปลง
KCE       มูลค่าการซื้อขาย   478.48  ล้านบาท ปิดที่  25.50 บาท  เพิ่มขึ้น 0.50 บาท
GULF      มูลค่าการซื้อขาย   449.61  ล้านบาท ปิดที่ 164.50 บาท  เพิ่มขึ้น 0.50 บาท
BBL       มูลค่าการซื้อขาย   446.28  ล้านบาท ปิดที่ 160.50 บาท  เพิ่มขึ้น 0.50 บาท
CPALL     มูลค่าการซื้อขาย   413.97  ล้านบาท ปิดที่  75.50 บาท  เพิ่มขึ้น 0.50 บาท